== Helligsteder ==
Nogle af de ovennævnte offerfester fandt sted på særlige helligsteder. Normalt lå de i lunde med træer, hvor ofringerne kunne hænges op i,<ref>Näsström (1999) s 168</ref> men fra islandske tekster optræder der særlige bygninger, hvor blótgilder fandt sted, de kaldes ofte et ''[[hov (helligsted)|hov]]''. Fra flere steder i Norden kendes der også [[stednavn]]e, der er af ledt af denne betegnelse. Fra kilderne har vi kendskab til flere navngivne lokaliteter. Nogle af dem kan bekræftes af arkæologiske fund, fx fra [[Mære]] i [[Trøndelag]] og [[Gamle Uppsala]], dertil udgravninger af flere helligdomme, som ikke er omtalt i nogen kilder, fx centralpladsen ved [[Tissø]] og [[Uppåkra]] i Skåne. Nyere studier har også vist, at mange af de ældste kirker i Norden blev opført på lokaliteter, hvor der hidtil havde ligget et hov.<ref>Steinsland (2005) s. 284</ref> Selve ofringen skete sandsynligvis på en sten eller stendynge, der blev kaldt [[hørg]].
Ritualer